Video: Gehalte teenoor hoeveelheid, plek vir albei in jou kasLizel van der Westhuizen. (Foto: Jhua-Nine Wyrley-Birch/Maroela Media) Wanneer dit by die aankoop van klere kom, is dit vir party mense ’n nimmereindigende dilemma van kwaliteit versus kwantiteit. Klere van ŉ goeie gehalte hou natuurlik langer en beteken beter waarde vir geld vir elke keer wat jy dit dra, maar wat as jy vinnig verveeld raak? Danksy goedkoop en vinnig veranderende modes is dit maklik om ŉ groot kas vol van die jongste neigings te hê, maar is dié goedkoper transaksies die moeite werd as alles binne een seisoen krimp, uitwas of uitrafel? Nóg ’n uitdaging, veral met die wye verskeidenheid handelsmerke wat vandag beskikbaar is, is dat duur lankal nie meer gelykstaande aan duursaam is nie. In ŉ nuwe videoreeks deel die voorkomskonsultant en eienaar van Full Circle Image Consulting, Lizel van der Westhuizen, haar topmodewenke vir die wintermaande met Maroela-lesers. In die jongste video verduidelik sy waarom gehalte‑ én kwantiteit-kopies elkeen sy plek het en verduidelik hoe jy kan bepaal of ŉ duurder kopie die moeite werd is.